               EURÓPSKA KOMISIA
            V Bruseli28. 11. 2018
            COM(2018) 783 final
            2018/0402(NLE)
            Návrh
            ROZHODNUTIE RADY,
            ktorým sa určuje zloženie Európskeho hospodárskeho a sociálneho výboru

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  V článku 301 Zmluvy o fungovaní Európskej únie (ďalej len „ZFEÚ“) sa stanovuje, že počet členov Európskeho hospodárskeho a sociálneho výboru (ďalej len „výbor“) neprevýši 350 a že Rada, ktorá sa uznáša jednomyseľne, prijme na návrh Komisie rozhodnutie, ktorým sa určí zloženie výboru.

                  V článku 300 ods. 5 ZFEÚ sa stanovuje, že pravidlá, ktoré sa vzťahujú na charakter zloženia poradných orgánov, „reviduje Rada v pravidelných intervaloch s cieľom zohľadniť hospodársky, sociálny a demografický vývoj v Únii. Na tento účel prijíma Rada na návrh Komisie rozhodnutia.“

                  Od 1. júla 2013 sa zloženie výboru upravilo článkom 23 ods. 1 Aktu o podmienkach pristúpenia Chorvátskej republiky
                     1
                   a v článku 23 ods. 2 sa stanovilo dočasné zvýšenie počtu členov výboru na 353, aby sa zohľadnilo pristúpenie Chorvátskej republiky. Rada prijala 14. júla 2015 rozhodnutie na roky 2015 – 2020, ktorým sa určilo zloženie výboru
                     2
                   v súlade s maximálnym počtom 350 členov, stanoveným v zmluve. To viedlo k zmenšeniu estónskej, cyperskej a luxemburskej delegácie o jedno kreslo.

                  Súčasné funkčné obdobie Európskeho hospodárskeho a sociálneho výboru sa skončí 20. septembra 2020. Je preto potrebné, aby Rada prijala rozhodnutie o zložení výboru ešte pred tým, než začne postup na obnovenie výboru na roky 2020 – 2025.

                  Vystúpenie Spojeného kráľovstva z Európskej únie 30. marca 2019 povedie k uvoľneniu 24 kresiel vo výbore.

                  Komisia zastáva názor, že súčasná rovnováha v zložení výboru by sa mala zachovať v čo najvyššej možnej miere, pretože je výsledkom niekoľkých medzivládnych konferencií.

                  Preto sa navrhuje, aby boli Estónsku, Cypru a Luxembursku vrátené tri kreslá, o ktoré tieto členské štáty prišli v nadväznosti na posledné rozhodnutie, ktorým sa určilo zloženie výboru, a ostatné uvoľnené kreslá sa ponechali ako rezerva pre prípadné ďalšie rozšírenie. Na základe toho by sa výbor v rokoch 2020 – 2025 skladal z 329 členov.

               •Súlad s existujúcimi ustanoveniami v tejto oblasti politiky

                  Neuplatňuje sa

               •Súlad s ostatnými politikami Únie

                  Komisia prijme tento návrh spolu s návrhom o zložení Výboru regiónov. Rovnaké rozdelenie kresiel medzi členské štáty v oboch výboroch sa musí zachovať.

                  Zmluvy neobsahujú nijaké ustanovenia o spôsobe určovania zloženia Európskeho hospodárskeho a sociálneho výboru či Výboru regiónov v rámci maximálneho počtu 350 členov, na rozdiel od kritérií zloženia Európskeho parlamentu, ktoré sú stanovené v článku 14 ods. 2 Zmluvy o Európskej únii. Zatiaľ čo Parlament je zložený z priamo volených zástupcov občanov Únie, výbor sa skladá zo zástupcov zamestnávateľov, zamestnancov a iných zástupcov občianskej spoločnosti (článok 300 ods. 2 ZFEÚ). Skôr ako vytvorenie priameho prepojenia medzi veľkosťou delegácií jednotlivých členských štátov vo výbore a počtom ich obyvateľov by preto prvoradým záujmom pri určovaní nového zloženia Európskeho hospodárskeho a sociálneho výboru malo byť zabezpečenie, aby bol hlas zamestnávateľov, zamestnancov a občianskej spoločnosti vo výbore vypočutý.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Návrh vychádza z článku 301 ZFEÚ, podľa ktorého Rada prijme jednomyseľné rozhodnutie, ktorým sa určí zloženie výboru.

               •Subsidiarita (v prípade inej ako výlučnej právomoci)

                  Neuplatňuje sa

               •Proporcionalita

                  Neuplatňuje sa

               •Výber nástroja

                  V článku 301 druhom odseku ZFEÚ sa stanovuje, že Rada, ktorá sa uznáša jednomyseľne, prijme na návrh Komisie rozhodnutie, ktorým sa určí zloženie výboru.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa

               •Konzultácie so zainteresovanými stranami

                  Pri príprave tohto návrhu viedla Komisia intenzívny dialóg so zástupcami členských štátov a zorganizovala s nimi niekoľko stretnutí.

                  Európsky hospodársky a sociálny výbor zaslal Komisii svoje odporúčanie, vychádzajúce z rozhodnutia predsedníctva z 18. septembra 2018
                     3
                  , vrátiť Estónsku, Cypru a Luxembursku tri kreslá, o ktoré prišli v roku 2015, a nerozdeľovať ostatné uvoľnené kreslá, a tým na funkčné obdobie 2020 – 2025 stanoviť počet členov na 329.

               •Získavanie a využívanie expertízy

                  Neuplatňuje sa

               •Posúdenie vplyvu

                  Keďže sa neočakáva, že tento návrh bude mať rozsiahlejší hospodársky, sociálny a environmentálny vplyv, nie je k nemu pripojené osobitné posúdenie vplyvu.

               •Regulačná vhodnosť a zjednodušenie

                  Neuplatňuje sa

               •Základné práva

                  Neuplatňuje sa

               4.VPLYV NA ROZPOČET

                  Zníženie počtu kresiel v dôsledku vystúpenia Spojeného kráľovstva z Európskej únie by mohlo mať za následok zmenšenie celkového rozpočtu výboru.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  Neuplatňuje sa

               •Vysvetľujúce dokumenty (v prípade smerníc)

                  Neuplatňuje sa

               •Nadobudnutie účinnosti

                  Navrhuje sa, aby Rada odložila uplatňovanie tohto rozhodnutia až do dňa po skončení súčasného funkčného obdobia výboru.

               2018/0402 (NLE)

               Návrh

               ROZHODNUTIE RADY,

               ktorým sa určuje zloženie Európskeho hospodárskeho a sociálneho výboru

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 301,

               so zreteľom na návrh Európskej komisie,

               keďže:

               (1)V článku 300 zmluvy sa stanovujú pravidlá zloženia Európskeho hospodárskeho a sociálneho výboru.

               (2)Rozhodnutím Rady (EÚ) 2015/1157
                  4
                sa upravilo zloženie Európskeho hospodárskeho a sociálneho výboru po pristúpení Chorvátska. Estónsko, Cyprus a Luxembursko stratili po jednom kresle pri riešení nesúladu medzi maximálnym počtom členov stanoveným v zmluve a počtom členov po pristúpení Chorvátska.

               (3)V preambule rozhodnutia 2015/1157/EÚ sa uvádza, že bude zrevidované v dostatočnom predstihu pred funkčným obdobím výboru začínajúcim v roku 2020.

               (4)Európsky hospodársky a sociálny výbor prijal 18. septembra 2018 odporúčania Komisii a Rade o svojom budúcom zložení
                  5
               .

               (5)Súčasná rovnováha v zložení Európskeho hospodárskeho a sociálneho výboru by sa mala zachovať v čo najvyššej možnej miere, pretože je výsledkom niekoľkých medzivládnych konferencií.

               (6)Vystúpenie Spojeného kráľovstva z Európskej únie vedie k uvoľneniu 24 kresiel vo výbore. V dôsledku toho možno obnoviť rovnováhu v rozdelení kresiel, ktorá existovala pred prijatím rozhodnutia Rady (EÚ) 2015/1157,

               PRIJALA TOTO ROZHODNUTIE:

               Článok 1

               Zloženie členov Európskeho hospodárskeho a sociálneho výboru je takéto:

               Belgicko
                     12

               Bulharsko
                     12

               Česká republika
                     12

               Dánsko
                     9

               Nemecko
                     24

               Estónsko
                     7

               Írsko
                     9

               Grécko
                     12

               Španielsko
                     21

               Francúzsko
                     24

               Chorvátsko
                     9

               Taliansko
                     24

               Cyprus
                     6

               Lotyšsko
                     7

               Litva
                     9

               Luxembursko
                     6

               Maďarsko
                     12

               Malta
                     5

               Holandsko
                     12

               Rakúsko
                     12

               Poľsko
                     21

               Portugalsko
                     12

               Rumunsko
                     15

               Slovinsko
                     7

               Slovensko
                     9

               Fínsko
                     9

               Švédsko
                     12.

               Článok 2

               Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

               Uplatňuje sa od 21. septembra 2020.

               Článok 3

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                        Akt o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu, Ú. v. EÚ L 112, 24.4.2012, s. 6 – 110.

                     (2)

                        Rozhodnutie Rady 2015/1157/EÚ, Ú. v. EÚ L 187, 15.7.2015, s. 28 – 29.

                     (3)

                        List predsedu výboru Komisii zo 4. októbra 2018.

                     (4)

                        Rozhodnutie Rady (EÚ) 2015/1157 zo 14. júla 2015, ktorým sa určuje zloženie Európskeho hospodárskeho a sociálneho výboru (Ú. v. EÚ L 187, 15.7.2015, s. 28).

                     (5)

                        Rozhodnutie predsedníctva Európskeho hospodárskeho a sociálneho výboru z 18. septembra 2018.


               EURÓPSKA KOMISIA
            V Bruseli4. 1. 2019
            COM(2018) 853 final
            2018/0429(NLE)
            Návrh
            ROZHODNUTIE RADY
            o uzavretí, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

               DÔVODOVÁ SPRÁVA

               1.KONTEXT NÁVRHU

               Priložený návrh predstavuje právny nástroj na uzavretie Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii.

               V súlade s aktmi o pristúpení Bulharskej republiky, Chorvátskej republiky a Rumunska tieto tri členské štáty pristupujú k medzinárodným dohodám podpísaným alebo uzavretým Európskou úniou a jej členskými štátmi prostredníctvom protokolu k uvedeným dohodám.

               Dohoda o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej (ďalej len „dohoda“)
                  1
                bola podpísaná 9. septembra 2006 a nadobudla platnosť 1. júla 2016.

               V nadväznosti na rozhodnutie Rady z [….] podpísať protokol k dohode s cieľom zohľadniť pristúpenie Bulharskej republiky, Rumunska a Chorvátskej republiky k Európskej únii bol [….] podpísaný protokol so zástupcom Kórejskej republiky.

               Na základe navrhovaného protokolu sa Bulharská republika, Chorvátska republika a Rumunsko stávajú zmluvnými stranami dohody a EÚ sa zaväzuje, že poskytne autentické znenie dohody v bulharskom, chorvátskom a rumunskom jazyku.

               2.PRÁVNE PRVKY NÁVRHU

               V nadväznosti na podpísanie protokolu Komisia navrhuje Rade povoliť, aby sa v mene Európskej únie a jej členských štátov uzavrel Protokol k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k EÚ.

               2018/0429 (NLE)

               Návrh

               ROZHODNUTIE RADY

               o uzavretí, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 172 v spojení s článkom 218 ods. 6 písm. a),

               so zreteľom na akty o pristúpení Bulharskej republiky, Rumunska a Chorvátskej republiky, a najmä na ich článok 6 ods. 2,

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)Dohoda o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej (ďalej len „dohoda“) bola podpísaná 9. septembra 2006 a nadobudla platnosť 1. júla 2016.

               (2)Bulharsko a Rumunsko sa stali členskými štátmi Únie 1. januára 2007 a Chorvátsko
                  1. júla 2013.

               (3)V súlade s článkom 6 ods. 2 aktov o pristúpení Bulharska, Rumunska a Chorvátska sa má pristúpenie k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej dohodnúť prostredníctvom protokolu k danej dohode (ďalej len „protokol“). V súlade s článkom 6 ods. 2 aktu o pristúpení sa má na takéto pristúpenie uplatňovať zjednodušený postup, podľa ktorého má protokol uzavrieť Rada konajúca jednomyseľne v mene členských štátov a dotknuté tretie krajiny.

               (4)Rada povolila 23. októbra 2006 a 14. septembra 2012 Komisii začať s dotknutými tretími krajinami rokovania zamerané na uzavretie protokolov k medzinárodným dohodám uzavretým Európskou úniou a jej členskými štátmi.

               (5)Rokovania s Kóreou boli úspešne ukončené výmenou verbálnych nót.

               (6)V súlade s rozhodnutím Rady [XXX]
                  2
                bol protokol podpísaný […], s výhradou jeho uzatvorenia k neskoršiemu dátumu.

               (7)Protokol by sa preto mal schváliť v mene Únie a jej členských štátov,

               PRIJALA TOTO ROZHODNUTIE:

               Článok 1

               Týmto sa v mene Únie a jej členských štátov schvaľuje Protokol k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii
                  3
               .

               Článok 2

               Predseda Rady určí osobu splnomocnenú vykonať v mene Únie a jej členských štátov oznámenie podľa článku 4 protokolu na vyjadrenie súhlasu s tým, aby Únia a jej členské štáty boli týmto protokolom viazané.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Ú. v. EÚ L 288, 19.10.2006, s. 31

                     (2)

                        Rozhodnutie Rady o podpise, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii (Ú. v. EÚ L , , s. ).

                     (3)

                        Znenie protokolu bolo uverejnené v Ú. v. EÚ L […] z […], s. […], spolu s rozhodnutím o jeho podpísaní.

    ---documentbreak---

               EURÓPSKA KOMISIA
            V Bruseli4. 1. 2019
            COM(2018) 853 final
            PRÍLOHA
            k
            návrhuROZHODNUTIA RADY
            o uzavretí, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

               PROTOKOL

               K DOHODE O SPOLUPRÁCI

               NA CIVILNOM GLOBÁLNOM NAVIGAČNOM SATELITNOM SYSTÉME (GNSS)

               MEDZI EURÓPSKYM SPOLOČENSTVOM A JEHO ČLENSKÝMI ŠTÁTMI NA JEDNEJ STRANE

               A KÓREJSKOU REPUBLIKOU NA STRANE DRUHEJ

               S CIEĽOM ZOHĽADNIŤ PRISTÚPENIE BULHARSKEJ REPUBLIKY, CHORVÁTSKEJ REPUBLIKY A RUMUNSKA K EURÓPSKEJ ÚNII

               EURÓPSKA ÚNIA

               a

               BELGICKÉ KRÁĽOVSTVO,

               BULHARSKÁ REPUBLIKA,

               ČESKÁ REPUBLIKA,

               DÁNSKE KRÁĽOVSTVO,

               SPOLKOVÁ REPUBLIKA NEMECKO,

               ESTÓNSKA REPUBLIKA,

               ÍRSKO,

               HELÉNSKA REPUBLIKA,

               ŠPANIELSKE KRÁĽOVSTVO,

               FRANCÚZSKA REPUBLIKA,

               CHORVÁTSKA REPUBLIKA,

               TALIANSKA REPUBLIKA,

               CYPERSKÁ REPUBLIKA,

               LOTYŠSKÁ REPUBLIKA,

               LITOVSKÁ REPUBLIKA,

               LUXEMBURSKÉ VEĽKOVOJVODSTVO,

               MAĎARSKO,

               MALTSKÁ REPUBLIKA,

               HOLANDSKÉ KRÁĽOVSTVO,

               RAKÚSKA REPUBLIKA,

               POĽSKÁ REPUBLIKA,

               PORTUGALSKÁ REPUBLIKA,

               RUMUNSKO,

               SLOVINSKÁ REPUBLIKA,

               SLOVENSKÁ REPUBLIKA,

               FÍNSKA REPUBLIKA,

               ŠVÉDSKE KRÁĽOVSTVO,

               SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,

               ďalej len „členské štáty“,

               na jednej strane a

               KÓREJSKÁ REPUBLIKA

               na strane druhej,

               PRIPOMÍNAJÚC Dohodu o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej (ďalej len „dohoda“) podpísanú 9. septembra 2006, ktorá nadobudla platnosť 1. júla 2016, a najmä jej článok 18 ods. 3,

               SO ZRETEĽOM NA pristúpenie Bulharskej republiky a Rumunska k Európskej únii 1. januára 2007 a pristúpenie Chorvátskej republiky k Európskej únii 1. júla 2013,

               ŽELAJÚC SI, aby Bulharská republika, Chorvátska republika a Rumunsko pristúpili k

               dohode,

               BERÚC DO ÚVAHY článok 6 ods. 2 Aktu o podmienkach pristúpenia Bulharskej republiky a Rumunska a článok 6 ods. 2 Aktu o podmienkach pristúpenia Chorvátskej republiky a o úpravách zmlúv, na ktorých je založená Európska únia, podľa ktorých sa má pristúpenie týchto štátov k uvedenej dohode dohodnúť uzavretím protokolu k dohode,

               SA DOHODLI TAKTO:

               ČLÁNOK 1

               Bulharská republika, Chorvátska republika a Rumunsko sú zmluvnými stranami Dohody o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej a prijímajú a berú na vedomie, rovnako ako ostatné členské štáty, znenie dohody.

               ČLÁNOK 2

               Tento protokol je neoddeliteľnou súčasťou dohody.

               ČLÁNOK 3

               Znenia dohody vyhotovené v bulharskom, chorvátskom a rumunskom jazyku sú pripojené k tomuto protokolu.

               ČLÁNOK 4

               Tento protokol nadobúda platnosť prvým dňom mesiaca nasledujúceho po dni, keď zmluvné strany oznámili depozitárovi dohody prostredníctvom diplomatických nót dokončenie ich príslušných vnútorných právnych postupov potrebných na nadobudnutie platnosti tohto protokolu.

               NA DÔKAZ TOHO nižšie podpísaní zástupcovia, riadne na tento účel splnomocnení svojimi vládami, podpísali tento protokol.

               V xxxx [deň] [mesiac] dvetisíc zz v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a kórejskom jazyku, pričom každé znenie je rovnako autentické.

                        ZA EURÓPSKU ÚNIU A JEJ ČLENSKÉ ŠTÁTY

                        ZA KÓREJSKÚ REPUBLIKU


               EURÓPSKA KOMISIA
            V Bruseli4. 1. 2019
            COM(2018) 854 final
            2018/0430(NLE)
            Návrh
            ROZHODNUTIE RADY
            o podpise, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

               DÔVODOVÁ SPRÁVA

               1.KONTEXT NÁVRHU

               Priložený návrh predstavuje právny nástroj na podpis Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii.

               V súlade s aktmi o pristúpení Bulharskej republiky, Rumunska a Chorvátskej republiky tieto tri členské štáty pristúpia k medzinárodným dohodám podpísaným alebo uzavretým Európskou úniou a jej členskými štátmi prostredníctvom protokolu k uvedeným dohodám.

               Rada povolila 23. októbra 2006 a 14. septembra 2012 Komisii začať s dotknutými tretími krajinami rokovania o príslušných protokoloch o pristúpení Bulharskej republiky, Rumunska a Chorvátskej republiky.

               Dohoda o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej bola podpísaná 9. septembra 2006 a nadobudla platnosť 1. júla 2016.

               Rokovania s Kórejskou republikou boli úspešne ukončené výmenou verbálnych nót.

               Komisia považuje výsledok rokovaní za uspokojivý a navrhuje Rade podpísať protokol v mene Európskej únie a jej členských štátov. Po podpísaní protokolu by ho Rada mala uzavrieť v mene Európskej únie a jej členských štátov.

               2.PRÁVNE PRVKY NÁVRHU

               Na základe navrhovaného protokolu sa Bulharská republika, Rumunsko a Chorvátsko stávajú zmluvnými stranami dohody a EÚ sa zaväzuje, že poskytne autentické znenie dohody v bulharčine, chorvátčine a rumunčine.

               Komisia navrhuje Rade povoliť, aby sa v mene Európskej únie a jej členských štátov podpísal Protokol k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii.

               Po podpísaní protokolu zváži Rada v primeranom čase druhý návrh o uzavretí protokolu.

               2018/0430 (NLE)

               Návrh

               ROZHODNUTIE RADY

               o podpise, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 172 v spojení s článkom 218 ods. 5 ,

               so zreteľom na akty o pristúpení Bulharskej republiky, Rumunska a Chorvátskej republiky, a najmä na ich článok 6 ods. 2,

               so zreteľom na návrh Európskej komisie,

               keďže:

               (1)Dohoda o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej bola podpísaná 9. septembra 2006 a nadobudla platnosť 1. júla 2016.

               (2)Bulharsko a Rumunsko sa stali členskými štátmi Únie 1. januára 2007 a Chorvátsko
                  1. júla 2013.

               (3)V súlade s článkom 6 ods. 2 aktov o pristúpení Bulharska, Chorvátska a Rumunska sa má pristúpenie k dohode dohodnúť prostredníctvom protokolu k uvedenej dohode (ďalej len „protokol“). V súlade s článkom 6 ods. 2 aktu o pristúpení sa má na takéto pristúpenie uplatňovať zjednodušený postup, podľa ktorého má protokol uzavrieť Rada konajúca jednomyseľne v mene členských štátov a dotknuté tretie krajiny.

               (4)Rada povolila 23. októbra 2006 a 14. septembra 2012 Komisii začať s dotknutými tretími krajinami rokovania zamerané na uzavretie protokolov k medzinárodným dohodám uzavretým Úniou a jej členskými štátmi.

               (5)Rokovania s Kóreou boli úspešne ukončené výmenou verbálnych nót.

               (6)Protokol by sa preto mal podpísať v mene Európskej únie a jej členských štátov s výhradou jeho uzavretia k neskoršiemu dátumu,

               PRIJALA TOTO ROZHODNUTIE:

               Článok 1

               Týmto sa v mene Únie a jej členských štátov schvaľuje podpísanie Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii, s výhradou uzavretia uvedeného protokolu.

               Znenie protokolu, ktorý sa má podpísať, je pripojené k tomuto rozhodnutiu.

               Článok 2

               Generálny sekretariát Rady udelí osobe(-ám), ktorú(-é) určí vyjednávač dohody, plnú moc na podpis protokolu v mene Únie a jej členských štátov, s výhradou jeho uzavretia.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

    ---documentbreak---

               EURÓPSKA KOMISIA
            V Bruseli4. 1. 2019
            COM(2018) 854 final
            PRÍLOHA
            k
            návrhuROZHODNUTIA RADY
            o podpise, v mene Európskej únie a jej členských štátov, Protokolu k Dohode o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej s cieľom zohľadniť pristúpenie Bulharskej republiky, Chorvátskej republiky a Rumunska k Európskej únii

               PROTOKOL

               K DOHODE O SPOLUPRÁCI

               NA CIVILNOM GLOBÁLNOM NAVIGAČNOM SATELITNOM SYSTÉME (GNSS)

               MEDZI EURÓPSKYM SPOLOČENSTVOM A JEHO ČLENSKÝMI ŠTÁTMI NA JEDNEJ STRANE

               A KÓREJSKOU REPUBLIKOU NA STRANE DRUHEJ

               S CIEĽOM ZOHĽADNIŤ PRISTÚPENIE BULHARSKEJ REPUBLIKY, CHORVÁTSKEJ REPUBLIKY A RUMUNSKA K EURÓPSKEJ ÚNII

               EURÓPSKA ÚNIA

               a

               BELGICKÉ KRÁĽOVSTVO,

               BULHARSKÁ REPUBLIKA,

               ČESKÁ REPUBLIKA,

               DÁNSKE KRÁĽOVSTVO,

               SPOLKOVÁ REPUBLIKA NEMECKO,

               ESTÓNSKA REPUBLIKA,

               ÍRSKO,

               HELÉNSKA REPUBLIKA,

               ŠPANIELSKE KRÁĽOVSTVO,

               FRANCÚZSKA REPUBLIKA,

               CHORVÁTSKA REPUBLIKA,

               TALIANSKA REPUBLIKA,

               CYPERSKÁ REPUBLIKA,

               LOTYŠSKÁ REPUBLIKA,

               LITOVSKÁ REPUBLIKA,

               LUXEMBURSKÉ VEĽKOVOJVODSTVO,

               MAĎARSKO,

               MALTSKÁ REPUBLIKA,

               HOLANDSKÉ KRÁĽOVSTVO,

               RAKÚSKA REPUBLIKA,

               POĽSKÁ REPUBLIKA,

               PORTUGALSKÁ REPUBLIKA,

               RUMUNSKO,

               SLOVINSKÁ REPUBLIKA,

               SLOVENSKÁ REPUBLIKA,

               FÍNSKA REPUBLIKA,

               ŠVÉDSKE KRÁĽOVSTVO,

               SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,

               ďalej len „členské štáty“,

               na jednej strane a

               KÓREJSKÁ REPUBLIKA

               na strane druhej,

               PRIPOMÍNAJÚC Dohodu o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej (ďalej len „dohoda“) podpísanú 9. septembra 2006, ktorá nadobudla platnosť 1. júla 2016, a najmä jej článok 18 ods. 3,

               SO ZRETEĽOM NA pristúpenie Bulharskej republiky a Rumunska k Európskej únii 1. januára 2007 a pristúpenie Chorvátskej republiky k Európskej únii 1. júla 2013,

               ŽELAJÚC SI, aby Bulharská republika, Chorvátska republika a Rumunsko pristúpili k

               dohode,

               BERÚC DO ÚVAHY článok 6 ods. 2 Aktu o podmienkach pristúpenia Bulharskej republiky a Rumunska a článok 6 ods. 2 Aktu o podmienkach pristúpenia Chorvátskej republiky a o úpravách zmlúv, na ktorých je založená Európska únia, podľa ktorých sa má pristúpenie týchto štátov k uvedenej dohode dohodnúť uzavretím protokolu k dohode,

               SA DOHODLI TAKTO:

               ČLÁNOK 1

               Bulharská republika, Chorvátska republika a Rumunsko sú zmluvnými stranami Dohody o spolupráci na civilnom globálnom navigačnom satelitnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej a prijímajú a berú na vedomie, rovnako ako ostatné členské štáty, znenie dohody.

               ČLÁNOK 2

               Tento protokol je neoddeliteľnou súčasťou dohody.

               ČLÁNOK 3

               Znenia dohody vyhotovené v bulharskom, chorvátskom a rumunskom jazyku sú pripojené k tomuto protokolu.

               ČLÁNOK 4

               Tento protokol nadobúda platnosť prvým dňom mesiaca nasledujúceho po dni, keď zmluvné strany oznámili depozitárovi dohody prostredníctvom diplomatických nót dokončenie ich príslušných vnútorných právnych postupov potrebných na nadobudnutie platnosti tohto protokolu.

               NA DÔKAZ TOHO nižšie podpísaní zástupcovia, riadne na tento účel splnomocnení svojimi vládami, podpísali tento protokol.

               V xxxx [deň] [mesiac] dvetisíc zz v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a kórejskom jazyku, pričom každé znenie je rovnako autentické.

                        ZA EURÓPSKU ÚNIU A JEJ ČLENSKÉ ŠTÁTY

                        ZA KÓREJSKÚ REPUBLIKU